Vier vas vir onwettige sigaretteArgieffoto Vier mans wat glo deel is van ŉ sindikaat wat met sigarette smokkel, is in Midrand en Centurion in hegtenis geneem. Kaptein Paul Ramaloko, ŉ woordvoerder van die Valke, het Woensdag gesê die inhegtenisnemings volg na ŉ klopjag op ŉ stoorkamer in Modderfontein, Ekurhuleni, waar R4 miljoen se onwettige sigarette Dinsdag gekry is. “Ons glo ons het nou die rug van dié sindikaat gebreek,” het Ramaloko gesê. Die polisie het ook beslag gelê op 8 000 liter etanol wat gebruik word om onwettige alkoholprodukte te maak. Die mans, tussen die ouderdom van 40 en 50, moet Donderdag in die Pretoriase Landdroshof verskyn.